Nos Bartholomeus officialis et canonicus Cab[…] notum facimus universis presentes litteras inspecturis quod in nostra presencia propter hoc specialiter constitutus domnus Stephanus presbyter de Voytours et vicarius de Savigne super Saille, confitetur et recognoscit se ascensasse et admodiasse ad vitam suam a viris religiosis videlicet abbate et conventu Miratorii Cister[…] Ordinis, omne jus et omnem actionem quod et quam ipsi habent et habere possunt et debent in medietate cuiusdam mansi dicti Es Tisseranz, siti in parrochiatu de Savigne jam predicto, quod mansus partitur cum domino Guichardo milite dicto de Suniye, cum omnibus pertinendis et apendiciis dicte medietatis dicti mansi, pro viginti et quinque solidos Vien[…] vel equivalentis monete, dictis religiosis apud Miratorium super altare singulis annis in festo beati Bartholomei apostoli a dicto Stephano vel ab eius nuncio reddendis et plenarie solvendes in bona pecunia numerata. Si vero quod absit dictus Stephanus q[…] die et loco predictis in solutione dicte pecunie defficeret, penam incurreret trium solidorum Vien[…], et nichilominus dictus Stephanus se subponit quo ad hoc juridictioni curie nostre Cab[…], ita quod a nobis possit cogi et per sententiam excommunicationis coherceri quocumque loco fuerit, excommunicari usque ad solutionem predicte pecunie et dicte emende plenariam et perfectam. Item sciendum est quod dictus Stephanus non potest nec debet dictam medietatem aut aliquid [...] partem dicti mansi in parte vel in toto vendere, obligare, alienare, transferere, seu ponere in manus cuiuscumque hominis vel persone, nisi de dictorum abbatis et conventus licencia speciali. Die autem obitus dicti Stephani, dicta medietas dicti mansi cum iuribus et actionibus pertinentiis et meliorationibus suis statim et sine mora debent ad dictos abbatem et conventum reverti pacifice et quiete, et licet dictis religiosis predicta omnia adire, apprehendere, aispici et appropriare sibi immediate absque omni reclamatione, impedimento, seu contradictione heredum seu successorum dicti Stephani presbyteri, et absque omni honere debitorum nulla cuiuscumque dyocesis principis judicis seu alterius persone auctoritate seu licentia super hoc requisita vel obtenta. Hec autem omnia universa et singula promisit dictus Stephanus per juramentum suum super sancta Dei Euvangelia corporaliter prestitum coram nobis attendere fideliter et servare. In quorum omnium robur et testimonium sigillum curie nostre Cabilonis ad preces et requisitionem predicti Stephani duximus apponendum. Datum et actum die mercurii post octava Penthecoste anno Domini Mo CCo nonagesimo tercio mense maii. S.P.L.